Frithjof Hammersen

Frithjof Hammersen (født 16. oktober 1889 i Osnabrück i kongedømmet Preussen i keiserdømmet Tyskland, død 1984) var en tysk offiser i Norge under andre verdenskrig. I 1945 var han Hjemmefrontens viktigste tyske kontaktperson i arbeidet for en voldsfri fredsslutning.
Liv og virke
Bakgrunn
Frithjof Hammersen var sønn av fabrikkeier i Osnabrück Hermann Hammersen (født 2. desember 1856 i Osnabrück) og Henriette Brahde Smith (1871-1956). Morfaren var Johan Andreas Demant Smith (1836-1912), skipsreder i Tvedestrand. Dermed ble han født inn i en mektig slektskrets. Familien eide Furøya i Tvedestrandsfjorden. Øya ble konfiskert som fiendlig eiendom etter krigen, men konfiskeringen ble opphevet da Hammersens rolle ble kjent.
Abwehr
Hammersen var i 1945 ved Abwehr underordnet Heinrich Fehlis, og ga informasjon om de tyske planer som ble vellykket overlevert til Jens Christian Hauge med Ingrid Furuseth som mellomkvinne. 

Hauge omtaler Hammersens avgjørende betydning i sin bok «Frigjøringen». Boken ble utgitt første gang i 1950, andre utgave 1970, tredje utgave 1985, og fjerde utgave 1994. Først i fjerde utgave ble Hammersens identitet avslørt ved navn.

 Referanser 

Litteratur 
Ingrid Furuseth: Kvinne mellom frontene mellom Hjemmefronten og Wehrmacht. Innledning og kommentarer ved Tore Pryser og Anton Andresen (Andresen og Butenscøn 2007)
Marie Smith: Familien Smith fra Tvedestrand • STAMTAVLE (Aschehoug, Kristiania 1893)

Kategori:Tyske offiserer
Kategori:Tysk militærpersonell i det tyskokkuperte Norge
Kategori:Tyskere fra andre verdenskrig
Kategori:Personer tilknyttet det tredje rike
Kategori:Tysk militærpersonell (Wehrmacht)
Kategori:Personer tilknyttet Abwehr
Kategori:Personer fra Osnabrück